सबकी उम्र 60 साल से ज्यादा; अब बनेंगी अल पचीनो के बच्चे की मां
Who Is Hollywood Actor Al Pacino Girlfriend Noor Alfallah. All You Need To Know. नूर अल्फल्लाह कल से ही चर्चा में हैं। वे 83 साल के दिग्गज हॉलीवुड एक्टर अल पचीनो के बच्चे की मां बनने वाली हैं। नूर अल्फल्लाह की उम्र 29 साल है।
नूर अल्फल्लाह कल से ही चर्चा में हैं। वे 83 साल के दिग्गज हॉलीवुड एक्टर अल पचीनो के बच्चे की मां बनने वाली हैं। नूर अल्फल्लाह की उम्र 29 साल है। उनके और अल पचीनो के बीच 58 साल का एज गैप है। ये न्यूज जब से बाहर आई है कि तब से लोग नूर के बारे में जानना चाहते हैं।
नूर एक जानी मानी फिल्म प्रोड्यूसर हैं। उनका जन्म कुवैत में हुआ था। उनके पिता अमेरिका के रहने वाले हैं, इसी वजह से नूर भी अमेरिकी निवासी हो गई हैं। नूर के बारे में खास बात ये है कि उन्होंने अब तक सिर्फ उम्रदराज लोगों को डेट किया है।
अमीर परिवार से ताल्लुक रखती हैं नूर, कई उम्रदराज लोगों के साथ नाम जुड़ा
पेज सिक्स की एक रिपोर्ट के मुताबिक, नूर के जितने भी अफेयर्स रहे, उन सभी की उम्र 60 साल से ज्यादा रही है। चाहे वो मशहूर सिंगर माइक जैगर (74 साल) हो या बिजनेसमैन निकोलस बर्गग्रेन (60 साल) हो।
इसके अलावा कुछ वक्त पहले उन्हें 91 साल के फिल्म मेकर क्लिंट ईस्टवुड के साथ भी देखा गया था। हालांकि नूर ने सफाई देते हुए कहा था कि क्लिंट ईस्टवुड उनके बस फैमिली फ्रेंड हैं। नूर किसी साधारण परिवार से नहीं है। वे एक अमीर कुवैती परिवार से ताल्लुक रखती हैं।
अल पचीनो की उम्र नूर के पिता से भी ज्यादा, फिर भी नहीं है दिक्कत
नूर और अल पचीनो की मुलाकात कोरोना महामारी के वक्त हुई थी। दोनों इस दौरान एक दूसरे के नजदीक आए थे। दोनों को पहली बार साथ में अप्रैल 2022 में वेनिस शहर में देखा गया था।
दोनों एक इटालियन रेस्टोरेंट में खाना खाते नजर आए थे। इसके बाद दोनों की दोस्ती ने रिलेशनशिप का नाम ले लिया। नूर को अल पचीनो की उम्र से कोई दिक्कत नहीं है, ये देखते हुए भी कि अल पचीनो की उम्र उनके पिता से भी ज्यादा है।
अल पचीनो का नाम भी कई महिलाओं से जुड़ा
अल पचीनो इस बार चौथे बच्चे के पिता बनेंगे। उन्होंने भी अपनी लाइफ में कई औरतों को डेट किया है। उन्होंने 40 साल की इजराइली एक्ट्रेस मीताल दोहान को डेट किया था। इसके अलावा जान टैरंट नाम की एक एक्टिंग कोच से भी उनका संबंध था। इन दोनों से उनकी बेटी जूली मैरी का जन्म हुआ। जूली मैरी की उम्र 33 साल है।
अल पचीनो एक्ट्रेस बेवर्ली डी एंजेलो को भी डेट कर चुके हैं। अल पचीनो और बेवर्ली डी एंजेलो से दो जुड़वा बच्चे भी हैं। इन दोनों की उम्र 20 साल है। इसके अलावा जिल क्लेबर्ग, डायने कीटन, पेनेलोप एन मिलर और कैथलीन क्विनलान भी अल पचीनो के साथ रिलेशनशिप में रह चुकी हैं।